Logo, enw'r cwmni

Disgrifiad a gynhyrchir yn awtomatig

Strategaeth 2030:  
Strategaeth Cenhadaeth Ddinesig

|  |  |  |  |
| --- | --- | --- | --- |
| 1. **Perthynas â Strategaeth 2030** | | | |
|  | | Prif | Eilaidd |
| **Colofnau Strategol:** | Rhagoriaeth ymchwil |  | ✓ |
| Addysg drawsnewidiol |  | ✓ |
| Y Gymraeg a diwylliant Cymru |  | ✓ |
|  | | | |
| **Themâu trawsnewidiol:** | Effaith economaidd, gymdeithasol a dinesig | ✓ |  |
| Ymgysylltu byd-eang |  | ✓ |
| Ein pobl |  | ✓ |
|  | | | |
| **Yn sail i hyn oll mae** | Cynaliadwyedd sefydliadol |  | ✓ |

|  |  |
| --- | --- |
| 1. **Perthynas â Risgiau Corfforaethol** | |
| Risg gorfforaethol 7 | Cyswllt gwael â chymunedau lleol/rhanbarthol |
| Risg gorfforaethol 15 | Diffyg cyfeiriad strategol sefydliadol |

|  |  |
| --- | --- |
| 1. **Llywodraethu** | |
| Cyfnod y strategaeth | 2024-2030 |
| Trefniadau adolygu’r strategaeth | Caiff y strategaeth ei hadolygu'n flynyddol gan y Pwyllgor Cenhadaeth Ddinesig ac adroddir y canlyniadau i'r Pwyllgor Gweithredu. |
| Adolygwyd ddiwethaf | Adolygwyd a chymeradwywyd y strategaeth ddiwygiedig hon gan y Bwrdd Gweithredol ym mis Mai 2024. |

|  |
| --- |
| 1. **Diben** |
| Ers ei sefydlu ym 1884, mae Prifysgol Bangor wedi gweithio’n lleol a rhanbarthol i ddiogelu, datblygu a gwella bywyd cymdeithasol, economaidd a diwylliannol gogledd Cymru. Fel prifysgol yng ngogledd Cymru ac ar gyfer gogledd Cymru, sy’n rhoi pwys mawr ar ymchwil, mae ein cynllun strategol sefydliadol *Strategaeth 2030* yn amlinellu ein hymrwymiad i gefnogi cyfoeth o weithgareddau’n ymwneud â’n cenhadaeth ddinesig yn rhanbarthol, yn genedlaethol ac yn rhyngwladol ac yn cydnabod bod hyn yn agwedd sylfaenol o’n gweithgareddau craidd.  Nod y strategaeth hon a'r cynllun gweithredu cysylltiedig yw llywio a hyrwyddo ein gwaith Cenhadaeth Ddinesig. Drwy sicrhau ein bod yn cydweithio mewn modd cydlynol a chynhwysfawr, byddwn yn gallu hybu twf a chyflymu newid.  Mae'r strategaeth wedi'i hadeiladu ar seiliau cadarn. Mae staff a myfyrwyr ar draws yr adrannau academaidd a’r gwasanaeth wrthi’n ymgymryd â chyfoeth o weithgareddau sy’n cyfrannu at ein cysylltiadau dinesig. Mae'r gweithgareddau hyn yn aml yn seiliedig ar rwydweithiau hirsefydlog a datblygedig gyda llu o bartneriaid gan gynnwys cyrff cyhoeddus, grwpiau cymunedol a busnesau. Mae'r strategaeth yn ceisio cydnabod ac ehangu’r gwaith a wneir ar hyn o bryd, rhoi rhagor o fomentwm ac effaith iddo, a helpu i nodi cyfleoedd cydweithio newydd.  Dim ond trwy gydweithio y gellir cyflawni'r strategaeth hon. Mae'r strategaeth yn darparu cyfeiriad ar gyfer datblygu a chynnal partneriaethau a sicrhau'r effaith fwyaf buddiol bosib drwy gydweithio. Bydd ein hagwedd at genhadaeth ddinesig yn seiliedig ar werthoedd. Byddwn yn pwysleisio ein *huchelgeisiau* ar gyfer ein cymunedau, *atebolrwydd* i randdeiliaid allanol, *chwilfrydedd* i gyfnewid syniadau a chanfod atebion, *cydweithredu* o ran agwedd a syniadaeth, yn *ystyried* cyd-ddibyniaethau ac yn *parchu* pobl, llefydd, diwylliant a phrosesau.  Byddwn yn sicrhau arweiniad sefydliadol a chefnogaeth weithredol i gyflawni'r strategaeth.  O ystyried natur gynhenid draws-sefydliadol ymgysylltu dinesig, mae cydweithio mewnol effeithiol ac asio â strategaethau a llifoedd gwaith eraill yn hanfodol. |

|  |
| --- |
| 1. **Amcanion** |
| 1. **Hyrwyddo gweithgareddau cenhadaeth ddinesig yn effeithiol ac amserol.** |
| * Darparu arweinyddiaeth sefydliadol a pharhau i gynnig cefnogaeth benodol ar gyfer ymgysylltu dinesig a digwyddiadau cysylltiedig. * Gan ddefnyddio dulliau cyfathrebu mewnol sefydledig, byddwn yn sicrhau bod cymuned y brifysgol yn deall amrywiaeth, ehangder a dyfnder y gweithgareddau’n ymwneud â’n cenhadaeth ddinesig. * Byddwn yn defnyddio dulliau cyfathrebu allanol yn effeithiol i sicrhau bod rhanddeiliaid allanol yn deall yr hyn a wnawn a sut y gallwn ni weithio gyda nhw i gyflawni nodau a dyheadau cyffredin. * Cynnal tudalennau gwe pwrpasol sy'n amlygu ein gweithgareddau ymgysylltu dinesig. * Casglu astudiaethau achos o bartneriaethau hen a newydd a rhannu'r rhain yn fewnol ac yn allanol. * Cynnal Diwrnod Cymunedol bob chwe mis i agor ein drysau i’r gymuned i arddangos ein gwaith, rhoi cyfle i randdeiliaid allanol ymgysylltu â staff a myfyrwyr, ac amlygu’r posibiliadau sydd yna i gydweithio. * Annog myfyrwyr i gymryd rhan yn ein gweithgareddau cymunedol trwy gydweithio ag Undeb y Myfyrwyr. * Datblygu statws a phroffil y genhadaeth ddinesig ar draws y colegau academaidd ac yn y gwasanaethau proffesiynol a sicrhau yr hyrwyddir y genhadaeth ddinesig trwy swyddogaethau newydd neu bresennol (e.e. trwy dudalennau gwe penodol ysgolion/colegau/adrannau) |
| 1. **Gwella trefniadau rhannu gwybodaeth a hwyluso cydweithio rhwng y brifysgol a'i rhanddeiliaid** |
| * Ymchwilio i gyfleoedd i hyrwyddo ymgysylltiad y sefydliad â rhanddeiliaid allanol trwy gyfnewid gwybodaeth rhwng y naill a’r llall. * Cynnal Bwrdd Cymunedol sy’n dwyn ynghyd ystod eang o randdeiliaid o’r sectorau cyhoeddus, preifat a gwirfoddol. * Trefnu digwyddiadau i’r cyhoedd sy’n amlygu ac yn ehangu’r cydweithio rhwng y Brifysgol a’i rhanddeiliaid allanol. * Ymgorffori ein hymrwymiad i ymgysylltu dinesig trwy aelodaeth a chyfranogiad gweithredol mewn rhwydweithiau ymgysylltu cymunedol cenedlaethol (e.e. Rhwydwaith Cenhadaeth Ddinesig Cymru). * Casglu tystiolaeth gyda chymunedau lleol trwy bleidleisio ac ymgynghori. * Cynnal perthynas gref gyda Bwrdd Gwasanaethau Cyhoeddus Gwynedd a Môn. * Gweithio’n frwd gyda grwpiau a rhwydweithiau cymunedol ar draws y rhanbarth, gan sicrhau bod gennym ni ddealltwriaeth gyffredin o flaenoriaethau ac amcanion (e.e. drwy’r Bwrdd Cymunedol a chymryd rhan mewn digwyddiadau allanol). * Sefydlu rhaglen o ddigwyddiadau mewn cydweithrediad â phartneriaid allanol. * Sicrhau bod yr uned cenhadaeth ddinesig yn cydweithio i adnabod cyfleoedd o ran cydweithio ac ariannu ac yn gweithredu fel pwynt cyswllt ar gyfer ymholiadau allanol sy’n ymwneud â’n nodau strategol. * Cynnal *Cronfa Gymunedol* i staff er mwyn hwyluso gweithgareddau fydd yn sbarduno ymgysylltu dinesig a meithrin perthnasau. |
| 1. **Gweithio gyda rhanddeiliaid allanol i nodi ac ymdrin â heriau cymdeithasol (e.e. ‘heriau mawr' iechyd y cyhoedd, newid hinsawdd, y Gymraeg, tai a thlodi).** |
| * Buddsoddi mewn projectau a llwyfannau dinesig newydd drwy fuddsoddiad cyfalaf a ariennir yn allanol neu ar y cyd (e.e. project Prifysgol Plant ar y cyd â Phrifysgol Wrecsam). * Adnabod cyfleoedd i ymgysylltu â mentrau adfywio economaidd cenedlaethol a rhanbarthol (e.e. trwy Bartneriaeth Sgiliau Gogledd Cymru). * Adnabod cyfleoedd i wreiddio presenoldeb y Brifysgol mewn cymunedau lleol (e.e. trwy brojectau fel M-Sparc 'Ar y Lôn'). * Sicrhau bod ein gweithgareddau cenhadaeth ddinesig yn cael eu llywio gan yr agenda gynaliadwyedd ac yn cyfrannu at les cymunedol a datblygiad economaidd. * Gweithio gyda grwpiau a chyrff lleol, rhanbarthol a chenedlaethol i nodi a mynd i'r afael â heriau cymdeithasol (e.e. trwy'r Bwrdd Gwasanaethau Cyhoeddus a Phartneriaeth Mewnwelediad Gogledd Cymru). * Gweithio i wella ac ymestyn ystod, ehangder a dyfnder partneriaethau strategol craidd. * Darparu, drwy ein parc gwyddoniaeth, MSParc, y cyfleusterau, yr arbenigedd a’r mynediad at entrepreneuriaid a busnesau lleol a’r rhwydweithiau sy’n gallu trosi ymchwil yn ddatblygiad economaidd sy’n cael effaith. * Gweithio gyda chynghorau lleol a rhanddeiliaid allanol i gefnogi dyheadau cymunedol (e.e. ailddatblygu canol dinas Bangor). * Gweithio gyda rhanddeiliaid mewnol ac allanol i ymestyn cyfleoedd addysgol i blant, pobl ifanc ac oedolion (e.e. trwy'r Bartneriaeth Ymgyrraedd yn Ehangach a phroject Prifysgol Plant). * Cydweithio i adnabod cyfleoedd DPP mewn meysydd perthnasol a chysylltiedig. * Lle bynnag y bo modd, cefnogi busnesau lleol drwy ein polisïau a’n harferion caffael. * Drwy ein partneriaethau strategol, gweithio gyda busnesau a diwydiant lleol i nodi cyfleoedd pellach ar gyfer lleoliadau myfyrwyr. * Cydweithio â phartneriaid AB lleol ar brojectau a mentrau newid cymdeithasol. * Cydweithio ag Undeb y Myfyrwyr i gefnogi mentrau gwirfoddoli myfyrwyr. * Trwy’r Fframwaith Cenhadaeth Ddinesig (Cymru), gweithio gyda phrifysgolion eraill Cymru ar feysydd o ddiddordeb cyffredin i nodi cyfleoedd i gydweithio ac o ddiddordeb cyffredin. |
| 1. **Cyflwyno rhaglen gyfoethog ac amrywiol o fentrau cysylltiadau cyhoeddus a chymdeithasol a sicrhau y gellir defnyddio ein cyfleusterau a’n lleoedd er budd ein cymunedau.** |
| * Cryfhau ein cysylltiadau â chymunedau ledled y rhanbarth trwy sicrhau bod ein gweithgareddau'n berthnasol, yn ddealladwy ac yn ychwanegu gwerth mewn modd pwrpasol. * Cydweithio i drefnu rhaglen o ddigwyddiadau ar gyfer gwyliau cenedlaethol (e.e. yr Eisteddfod Genedlaethol, Eisteddfod yr Urdd, Sioe Frenhinol Cymru). * Drwy Ganolfan Gelfyddydau Pontio, ymgysylltu'n effeithiol â'n cymunedau trwy ystod amrywiol o raglenni a digwyddiadau. * Cydweithio â Chyngor Gwynedd i ehangu ystod ac ehangder y digwyddiadau a gynhelir yn Storiel. * Cydweithio’n well â sefydliadau chwaraeon allanol allweddol (e.e. Cymdeithas Bêl-droed Cymru, Undeb Rygbi Cymru ac ati). * Sicrhau y caiff ein harbenigedd academaidd yn y Celfyddydau ei rannu â’r gymuned trwy fentrau fel *Gŵyl Gerddoriaeth Bangor* a digwyddiadau fel yr *Eisteddfod Genedlaethol*. * Trwy ein cyfleusterau chwaraeon yng *Nghanolfan Brailsford* a 3G yn Nhreborth, gweithio i ddarparu ystod o weithgareddau chwaraeon sydd ar gael i'r gymuned. * Sicrhau bod arbenigedd y brifysgol mewn iechyd a lles yn cael ei ddefnyddio er budd y gymuned (e.e. sesiynau cymunedol ymwybyddiaeth ofalgar, teithiau cerdded lles yn Nhreborth) * Gwneud y mwyaf o botensial Gerddi Treborth i’w defnyddio gan ystod eang o ddemograffeg i amlygu a chefnogi mentrau lles ac amgylcheddol. * Cynnal a chymryd rhan mewn amrywiaeth ddeniadol o weithgareddau a digwyddiadau sy’n galluogi cymunedau i ymddiddori mewn meysydd o arbenigedd academaidd (e.e. Yr Ŵyl Wyddoniaeth). * Sefydlu a chynnal cyfres o ddarlithoedd cyhoeddus, gan roi cyfle i fyfyrwyr, staff a’r gymuned elwa ar arbenigedd academyddion blaenllaw, ymchwilwyr, a/neu arbenigwyr mewn amrywiaeth o bynciau, yn y celfyddydau, y dyniaethau, y gwyddorau, gwyddorau cymdeithas, ac iechyd. |

|  |  |
| --- | --- |
| 1. **Ffactorau Llwyddiant Hanfodol** | |
| Dyma'r prif fesurau llwyddiant ar gyfer Strategaeth 2030 a gytunwyd arnynt rhwng y Cyngor a'r Is-ganghellor. Cânt eu hadrodd i'r Cyngor fel rhan o adroddiad perfformiad integredig blynyddol y brifysgol i roi sicrwydd bod y perfformiad yn ddigonol i wireddu amcanion strategol y brifysgol. | |
| 1. | Cynyddu presenoldeb mewn digwyddiadau cyhoeddus dynodedig o fwy na neu gyfwerth â 2% y flwyddyn |

|  |  |
| --- | --- |
| 1. **Dangosyddion Perfformiad Allweddol** | |
| Dylai pob strategaeth gynnwys 3 dangosydd perfformiad allweddol a tharged i gyd-fynd â phob un. Adroddir y rhain i'r Cyngor fel rhan o adroddiad perfformiad integredig blynyddol y Brifysgol i roi sicrwydd bod y perfformiad yn ddigonol i wireddu amcanion strategol y Brifysgol. | |
| 1. | Faint sydd wedi cofrestru ar raglenni prentisiaeth gradd gydweithredol AB/diwydiant rhanbarthol (cynnal ar 100, yn amodol ar gael cyllid HEFCW) |
| 2. | Nifer y myfyrwyr sy'n gwirfoddoli (cynnydd o 5% y flwyddyn). |
| 3. | Nifer y partneriaethau strategol gyda chwmnïau a mentrau lleol a chenedlaethol (cynnydd o 5% y flwyddyn). |

|  |  |
| --- | --- |
| 1. **Dangosyddion Gweithredol** | |
| Bydd y pwyllgor sy’n gyfrifol am y strategaeth yn monitro’r cynnydd o ran pob un o’r amcanion trwy’r dangosyddion perfformiad allweddol ychwanegol hyn. | |
| 1. | Cynyddu canran y bobl sy’n mynd i ddigwyddiadau cyhoeddus ac ymgysylltu dinesig y brifysgol o 5% (amcan 1, 2, 3, 4) |
| 2. | Cynyddu canran y projectau ymchwil/ceisiadau grant sy’n ymwneud â themâu newid cymdeithasol o 5% (amcan 3) |
| 3. | Cynyddu canran y cwmnïau lleol a gefnogir trwy gaffael o 5% (amcan 3) |
| 4. | Nifer y rhanddeiliaid allanol sy'n ymgysylltu â Bwrdd Cymunedol y Brifysgol (amcan 2). |